Middeksstore, langstrakte, brunrødlige, blinde løpebiller. Denne slekten er blant de mest ekstremt huletilpassede løpebillene: helt blind, langstrkt med lange bein, lange antenner og palper, og lange børstehår som har sansefunksjon. Hodet er langt og smalt, bredest ved forkanten, jevnt avsmalnende bakover, uten fasettøyne, kjevene slanke, antenner og palper lange og tynne. Pronotum er smalt, nærmest flaskeformet (bredere i bakre del). Dekkvingene er ovale med litt markerte "skuldre".